Skokvideo: Mans rand ouma wreed aan wat glo steel | Maroela Media
Skokvideo: Mans rand ouma wreed aan wat glo steel
'n Bejaarde vrou wat van winkeldiefstal verdink word, is wreed deur 'n groep mans met 'n hamer, gordel, toue en selfs 'n besemstok geslaan.
Die Daily Sun het 'n agt minutelange selfoonvideo van die aanval bekom en op YouTube gelaai. Die koerant het Dinsdag berig die mans, wat die vrou aangeval het, is veiligheidswagte.
Dit is in die stadium nie bekend in watter winkel die aanval plaasgevind het nie, dit is wel bekend dat die voorval in 'n winkel in Jane Furse in Limpopo plaasgevind het. Die video wys hoe die vrou verskeie kere geslaan, geskop en ook verwurg word. Die wagte het haar ook op haar geslagsdele geslaan.
Die vrou, wie se identiteit nie bekend is nie, is glo daarvan beskuldig dat sy 'n pakkie onderklere gesteel het. Die mense in die video praat almal sePedi. Die slagoffer beweer sy het vir die 'gesteelde' items betaal en smeek om haar lewe.
Al vyf persone is intussen verlede week in hegtenis geneem. Twee van die vyf mense wat van die aanranding op 'n vrou aangekla word en die voorval afgeneem het, is Dinsdag op borgtog in die Nebo-landdroshof vrygelaat. Klik hier om meer te lees.
WAARSKUWING: Die video is grafies van aard en kan sensitiewe lesers ontstel.
Swemkampioenskap uitgestel weens vuil swembad
DBV kla sirkus aan van mishandeling van olifant
Wie gee hul die reg om reg in eie hande te neem. Dit is mos net n oproep en plisie arresteer haar, maar nee geweld is mos die antwoord vir alles. Suid Afrika is siek !!!!!!!!!!!!
Hierdie soort aksie of sal mens se reaksie moet stop. Hulle neem die gereg in hulle eie hande waar en wanneer hulle lus voel. Dan nog 'n video daarvan te publiseer wys hoe onnosel hulle is.
Ek voel jammer vir die ou dame wat so mishandel is en ek hoop van harte die misdadigers sal vervolg word!
Wat n nasie ,geen gevoel,die totale Afrika. Kyk wat doen ons polisie .Daar is geen hoop nie.
Oerdiere…! Arme vrou
Dis siek siek siek siek !!!!!!!!!!!!!!!!!!!!!!!!Al het sy gesteel, is die nie nodig om haar so te verinneweer nie, daar is ander maniere om so 'n saak te hanteer. Arme ou vrou, so VERNEDER……..